Diari Oficial de la Generalitat Valenciana


Sumari del DOGV 7045, del 13-06-2013 (2013/5901)

Notificació de la sentència dictada en el procediment ordinari número 125/2011.
-------------------------------------------------------------------------------

### Dades del document

Número de DOGV
:   7045

Data del DOGV
:   13-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5901


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment ordinari número 125/2011.  
 [2013/5901]  
Jorge Víctor Iglesias de Baya, secretari del Jutjat Mercantil número 2 de València, faig saber que, en este Jutjat a càrrec meu, se seguixen les actuacions del juí ordinari 000125/2011 a instàncies de Vicente Vila, SL, representat pel procurador Pascual Pons Font, contra Royal Garden Europa, SL, i Fernando Monton Matoses, en el qual, per la resolució del dia de hui, he disposat notificar la sentència dictada en les actuacions indicades al demandat en parador ignorat, Royal Garden Europea, SL, i Fernando Monton Matoses. La sentència té l'encapçalament i la part dispositiva que literalment són les següents:  
  
«Sentència número 000019/2012  
Magistrat jutge que la dicta: Francisco Javier García-Miquel Aguirre.  
Part demandant: Vicente Vila, SL.  
Advocat: Bernardo Mascarell Caballer.  
Procurador: Pascual Pons Font.  
Part demandada: Royal Garden Europa, SL, i Fernando Monton Matoses.  
Advocat/da: -  
Procurador/a: -  
Objecte del juí: societats mercantils i cooperatives.  
València, 20 de gener de 2012  
Javier García-Miguel Aguirre, magistrat jutge d'adscripció territorial del Tribunal Superior de Justícia de València, en funcions de reforç del Jutjat Mercantil número 2 de València, he vist les actuacions del juí ordinari 125/2011, per reclamació d'una quantitat, instat per Vicente Vila, SL, representat per Pascual Pons Font i defés per Bernardo Mascarell Caballer, contra Royal Garden Europea, SL, i Fernando Monton Matoses, legalment declarats en rebel·lia.  
Dispositiva  
Estimar parcialment la demanda processal interposada per la representació processal de Vicente Vila, SL, contra Royal Garden Europea, SL, i Fernando Monton Matoses i, en conseqüència, condemnar Fernando Monton Matoses a pagar a la part actora, de forma solidària amb Royal Garden Europea, la quantitat de vint-i-un mil huit-cents noranta-huit euros amb noranta-quatre cèntims (21.898,94 €), més l'interés legal conforme al fonament jurídic sext; sense expressa condemna en les costes causades en esta instància.  
Notifiqueu esta resolució a tots els que hagen sigut part en este procés, amb l'advertiment que esta sentència no és ferma i que contra la qual pot interposar-se un recurs d'apel·lació davant de l'Audiència Provincial de València, que s'haurà de preparar per mitjà d'un escrit presentat en este mateix Jutjat en el termini de 20 dies.  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació, s'haurà de constituir un depòsit de 50 euros, que serà tornat només en el cas que el recurs siga estimat. El depòsit es constituirà per mitjà d'un ingrés de la quantitat esmentada en l'entitat bancària Banesto, en el compte corresponent a este expedient, amb indicació en el camp «Concepte» el codi oportú (clau 00 reposició, clau 01 revisió de resolucions del secretari judicial, clau 02 apel·lació, clau 03 queixa), i la data de la resolució recorreguda amb el format dd/mm/aaaa. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp «Concepte» el número de compte, el codi i la data en la forma exposada anteriorment.  
  
Expediu una testimoniança d'esta resolució i uniu-la a les actuacions, que seran incorporades al llibre de sentències d'este Jutjat.   
Esta és la meua sentència, que pronuncie, mane i firme. »  
Publicació. La sentència anterior ha sigut donada i publicada pel jutge que l'ha dictada, de la qual cosa, jo, el secretari judicial, en done fe.  
I perquè valga de notificació de la sentència als demandats en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc este edicte.  
  
València, 20 de gener de 2012.- El secretari judicial: Jorge Víctor Iglesias de Baya.